Case ID: 1070277
Sentence 3: Gəncə Apellyasiya Məhkəməsinin Cinayət kollegiyasının 04 oktyabr 2019-cu il tarixli qərarından dövlət ittihamçısı kassasiya protesti verərək həmin qərarın ləğv edilməsini və cinayət işini yeni apellyasiya baxışına təyin edilməsini xahiş etmişdir.KASSASİYA PROTESTİNİN DƏLİLLƏRİ: Dövlət ittihamçısı kassasiya protestini onunla əsaslandırmışdır ki, Məhkum Zərərçəkmiş şəxs2 ilə mübahisə etdikdən sonra sonuncunu öldürmək məqsədi ilə evə gedib oradan özü ilə istintaqa məlum olmayan yivli odlu silah götürüb Zərərçəkmiş şəxs2 olduğu əraziyə gələrək hədəfin olduğu yerə qədər 168 metr məsafə olduğu və Zərərçəkmiş şəxs2 yanında başqa şəxslərin də dayandığını görüb bildiyi halda ümumən maksimal uçuş məsafəsi 1200-1600 metrə qədər olan və 800 metr məsafə daxilində məhvedici gücə malik olan 5.6 mm kalibrli istintaqa məlum olmayan yivli silahdan nişan alaraq nizamsız hərəkətdə olan adamlara doğru atəş açmış, həmin şəxslər tez qaçıb yaxınlıqda olan tikiliyə girmiş, tikilidə başqa şəxslərin də olduğunu bildiyi halda təkrarən atəşlər açılmış və nəticədə onu fikrindən daşındırmaq məqsədilə olacaqdan bayıra çıxan Zərərçəkmiş şəxs1 xəsarət almışdır.